ບໍ່​ແມ່ນ ​ຊາວເຄັນຢາ ​​ໝົດທຸກ​ຄົນ ດີ​ໃຈ ກັບ​ທາງ​ລົດ​ໄຟ​ໃໝ່ ທີ່​ສ້າງ​ໂດຍ​ຈີນ
ສ່ວນນຶ່ງຂອງເງິນຈຳນວນດັ່ງກ່າວ ແມ່ນນຳ​ໄປໃຊ້ໃນການຈ່າຍ​ເງິນຊົດເຊີຍ ໃຫ້ແກ່ປະຊາຊົນ ຊຶ່ງທີ່ດິນ ຂອງພວກເຂົາເຈົ້າ ໄດ້ຖືກເວນຄືນໃຫ້ລັດຖະບານ.
ໃນຂະນະທີ່ຊາວເຄັນຢາບາງຄົນພວມພາກັນສະເຫຼີມສະຫຼອງທາງລົດໄຟຂ້າມປະເທດ ໄລຍະທີສອງທີ່ສ້າງໂດຍຈີນ ແຕ່ອີກຈຳນວນນຶ່ງຊ້ຳພັດມີຄວາມໂກດແຄ້ນ ຍ້ອນຜົນກະ ທົບໃນການສ້າງທາງລົດໄຟດັ່ງກ່າວທີ່ມີຕໍ່ດິນດອນແລະເຮືອນຊານຂອງພວກເຂົາເຈົ້າ ໂມຮຳເໝັດ ຢູຊຸບ ມີລາຍງານ ກ່ຽວກັບເລື້ອງນີ້ ຊຶ່ງໄພສານ ຈະນໍາເອົາລາຍລະອຽດມາ ສະເໜີທ່ານໃນອັນດັບຕໍ່ໄປ ຕາມທາງລົດໄຟສາຍໃໝ່ ທີ່ຫາກໍເປີດເມື່ອໄວໆມານີ້ ທີ່ເມືອງອອນກາຕາ ຣອນກາຍ ປະມານ 20 ກິໂລແມັດ ຫ່າງຈາກນະຄອນຫຼວງໄນໂຣບີ ມີຊ່ວງນຶ່ງ ຂອງເສັ້ນທາງ ທີ່ ສາມາດມອງເຫັນຮ່ອງຮອຍຂອງເຮືອນຊານທີ່ໄດ້ຖືກທຳລາຍໄປນັ້ນ ມີການມ້າງເຮືອນຫຼາຍຮ້ອຍຫຼັງ ເພື່ອສ້າງທາງລົດໄຟສາຍນີ້ ຊຶ່ງໝາຍຄວາມວ່າ ເພື່ອ ຫລຸດຜ່ອນການສັນຈອນໄປມາຂອງຜູ້ຄົນ ແລະສິນຄ້າ ນາງແມຣີ ອາບູໂຕ ອາຍຸ 50 ປີ ໄດ້ສູນເສຍທີ່ດິນຂອງລາວເຄິ່ງນຶ່ງໃຫ້ແກ່ທາງລົດໄຟ ດັ່ງກ່າວ ນາງແມຣີ ອາບູໂຕ ກ່າວວ່າ: ໃນການໂອ້ລົມບໍ່ເທົ່າໃດກິໂລແມັດຫ່າງຈາກເຮືອນເກົ່າຂອງນາງແມຣີ ອາບູໂຕເມື່ອ ວັນພຸດບໍ່ດົນຜ່ານມານີ້ ປະທານາທິບໍດີອູຮູຣູ ເຄັນຢັດຕາ ກ່າວຕໍ່ຊາວ ເຄັນຢາ ທີ່ຢູ່ ອາໄສໃນບໍລິເວນດັ່ງກ່າວວ່າ ທາງລົດໄຟຈະນຳເອົາການເຕີບໂຕທາງດ້ານເສດຖະ ກິດ ມາສູ່ປະຊາຊົນໃນທ້ອງຖິ່ນ ປະທານາທິບໍດີເຄັນຢັດຕາກ່າວວ່າ: ລັດຖະບານຂອງປະທານາທິບໍດີເຄັນຢັດຕາໄດ້ໃຊ້ຈ່າຍເງິນ 1 ພັນ 500 ລ້ານໂດລາ ເພື່ອສ້າງທາງລົດໄຟໄລຍະສອງແຕ່ນະຄອນຫຼວງໄນໂຣບີ ໄປຫາໄນວັສຊາ ຊຶ່ງເປັນ ເມືອງທີ່ຕັ້ງຢູ່ໃນເຂດຮ່ອມພູຣິບທ໌ ສ່ວນນຶ່ງຂອງເງິນຈຳນວນດັ່ງກ່າວແມ່ນເພື່ອໃຊ້ໃນການຈ່າຍເງິນຊົດເຊີຍໃຫ້ແກ່ປະ ຊາຊົນ ຊຶ່ງທີ່ດິນຂອງພວກເຂົາເຈົ້າໄດ້ຖືກເວນຄືນໃຫ້ລັດຖະບານ ນາງແມຣີ ອາບູໂຕ ທີ່ມີລູກ 4 ຄົນ ກ່າວວ່າ ເງິນທີ່ລັດຖະບານຈ່າຍໃຫ້ນາງ ນັ້ນ ແມ່ນ ບໍ່ພຽງພໍ ນາງແມຣີ ອາບູໂຕ ກ່າວຕື່ມວ່າ: ຢູ່ທີ່ເຂດເມືອງນາຣັອກ ມີປະມານ 10,000 ຄົນໄດ້ຮັບຜົນກະທົບຈາກໂຄງການນີ້ ທ່ານໂຈເຊັຟ ໂອເລ ກິສຊາວແມ່ນຜູ້ນຳຂອງປະຊາຄົມໃນເຂດນັ້ນ ຊຶ່ງທ່ານເວົ້າວ່າ ມີການມອບດິນຕອນນຶ່ງ ໃຫ້ແກ່ພວກຄອບຄົວທີ່ໄດ້ຮັບຜົນກະທົບ ໃນ ທັດສະນະ ຂອງທ່ານແລ້ວ ມັນດີກວ່າ ບໍ່ໄດ້ຮັບຫຍັງເລີຍ ທ່ານໂອເລ ກິສຊາວ ກ່າວກ່ຽວກັບ ເລື້ອງນີ້ວ່າ: ລັດຖະບານເຄັນຢາ ໄດ້ກູ້ຢືມເງິນທັງໝົດ 4 ພັນ 500 ລ້ານໂດລາ ເພື່ອນຳໄປສ້າງ ທາງລົດໄຟ ຊຶ່ງໃນເວລານີ້ ເນັ່ງແຕ່ເມືອງມອມບາຊາ ທີ່ຕັ້ງຢູ່ແຄມຝັ່ງທະເລໄປຫາ ເມືອງໄນວາສຊາ ໃນຕົ້ນປີນີ້ລັດຖະບານບໍ່ສາມາດຕົກລົງກູ້ຢືມເງິນຈາກຈີນເພື່ອມາສ້າງໄລຍະທີສາມ ຂອງທາງລົດໄຟ ທີ່ຈະເນັ່ງໄປຫາຊາຍແດນທີ່ຕິດກັບອູການດາ ປະທານາທິບໍດີເຄັນຢັດຕາຢືນຢັດທັງໆທີ່ໄດ້ຮັບການທ້າທາຍທາງດ້ານການເງິນວ່າ ທ່ານມີຄວາມໝັ້ນໝາຍ ທີ່ຈະສຳເລັດເສັດສິ້ນໂຄງການດັ່ງກ່າວ ຊຶ່ງທ່ານເວົ້າວ່າ ຈະ ເປີດກວ້າງປະເທດເຄັນຢາ ແລະເຮັດໃຫ້ເສດຖະກິດມີການເຕີບໂຕ